
Na temelju članka 14. Zakona o ublažavanju i uklanjanju posljedica prirodnih nepogoda („Narodne novine“ br. 16/19) (u daljnjem tekstu: Zakon) i članka 19. Statuta Općine Pićan („Službene novine Općine Pićan“ br. 6/18, 3/21, 4/21 – pročišćeni tekst), Općinsko vijeće Općine Pićan na 10. redovnoj sjednici održanoj dana 07. srpnja 2026. godine donosi sljedeću

ODLUKU O IZMJENAMA I DOPUNAMA
ODLUKE O IMENOVANJU POVJERENSTVA
ZA PROCJENU ŠTETA OD PRIRODNIH NEPOGODA

Članak 1.
Ovom Odlukom mijenja se članak 1. stavak 1. Odluke o imenovanju Povjerenstva za procjenu šteta od prirodnih nepogoda („Službene novine Općine Pićan“ br. 6/25) (dalje u tekstu: Odluka), tako što se pod točkom 1. umjesto predsjednice „Samanta Floričić Fonović“ imenuje „Monika Pavinčić“, a pod točkom 2. umjesto članice „Martina Bilić“ imenuje „Ivana Tončić Celija“. 
Članak 2.
Preostale odredbe Odluke iz članka 1. ostaju neizmijenjene.
Članak 3.
Ova Odluka stupa na snagu osmog dana od dana objave u „Službenim novinama Općine Pićan“. 

O b r a z l o ž e n j e

1. PRAVNA OSNOVA ZA DONOŠENJE ODLUKE
· 4. Zakona o ublažavanju i uklanjanju posljedica prirodnih nepogoda („Narodne novine“ br. 16/19) (u daljnjem tekstu: Zakon)
· članak 19. Statuta Općine Pićan („Službene novine Općine Pićan“ br. 6/18, 3/21, 4/21 – pročišćeni tekst)

2. OBRAZLOŽENJE
Na temelju članka 14. Zakona o ublažavanju i uklanjanju posljedica prirodnih nepogoda („Narodne novine“ br. 16/19) i članka 19. Statuta Općine Pićan, Općinsko vijeće nadležno je za imenovanje Povjerenstva za procjenu šteta od prirodnih nepogoda. Budući da se pojavila potreba za revidiranjem odnosno zamjenom postojećih odsutnih članova, potrebno je donijeti izmjenu odluke o imenovanju novih članova.

Povjerenstvo prikuplja podatke o štetama, provodi procjene, unosi podatke u Registar šteta, surađuje sa županijskim povjerenstvom i izrađuje izvješća o utrošku sredstava pomoći. Također, ima obvezu izraditi plan djelovanja i osigurati operativnu spremnost jedinice lokalne samouprave u slučaju prirodnih nepogoda.

S obzirom na sve izraženije klimatske rizike i zakonske obveze, imenovanje povjerenstva nužan je korak za osiguranje pravovremenog, učinkovitog i zakonitog postupanja u slučaju nastanka šteta.

3. FINANCIJSKA SREDSTVA POTREBNA ZA PROVEDBU OVOG AKTA
Financijska sredstva za provedbu ovog akta nisu potrebna.

